Vi lever visst i et land hvor folk behandles svært forskjellige avhengige av hvilken hudfarge man har. Dersom man er mørk i huden og kaller hvite for “bleikfiser” slik Madcon gjorde for en stund tilbake er det ingen som reagerer, men når kritthvite Plumbo kaller Madcon for mokkamenn blir det skandale og enorme reaksjoner, både fra Madcon, NRK, artister og en hel haug med mennesker som synes at dette var helt fryktelig.

Underlig nok svarte Madcons Tshawe Baqwa på uttalelsen med å bruke kvinners kjønnsorgan som et skjellsord:

“Jeg fikk ikke med meg hva han sa oppe på scenen, men ble fortalt det nå. For et jævla fittehøl han er. For en dårlig vits. Den setter jeg ikke pris på i det hele tatt. Det var ikke modent, det var ikke intelligent, det var billig og veldig støtende, faktisk. Det var helt ute.”

Jeg kan være enig i at det er uintelligent og billig å kalle noen for mokkamenn, men hva med fittehøl og bleikfiser? Er det så mye bedre?

Faktisk er dette overhode ikke noe nytt og unikt fenomen. Ordet “svarting” regnes i dag som et fryktelig skjellsord, og dersom man kaller noen som er mørk i huden for en svarting kan man regne med veldig sterke reaksjoner. Ordet “blond” brukes derimot regelmessig som et synonym for dum. (“Hun er skikkelig blond altså.”) Hvorfor er det ingen som reagerer på denne type negative kollektive karakteristikker av en stor gruppe hvite mennesker?

Jeg tror jeg vet svaret. Grunnen til at ingen reagerer på at man bruker ordet “blond” (eller “bleikfis” for den saks skyld) som skjellsord er at “alle” vet at blonde egentlig ikke er dumme. Tvert i mot ligger de fleste blonde godt over gjennomsnittet i IQ. Når noen bruker en negativ karakteristikk om en afrikaner, derimot, reagerer svært mange instinktivt på en overbeskyttende måte som om afrikanere er hjelpeløse, ressurssvake barn.

Akkurat som folk flest er tolerante overfor et barn som bruker barnslige uttrykk (slik som “fittehøl” og “bleikfis”) er såkalte “antirasister” tolerante overfor afrikansk-ættede som bruker slike uttrykk. Og akkurat som de fleste reagerer kraftig når de ser en voksen terge et lite barn reagerer såkalte “antirasister” kraftig når en hvithudet nordmann terger en mørkhudet nordmann.

For meg ligger det altså noe langt mer ekkelt og grumsete i måten folk reagerer så veldig forskjellig på nær identisk atferd, avhengig av hvilken hudfarge avsender og mottaker har. Dette er en skjult form for rasisme som, selv om den er vel ment, gjenspeiler nedsettende holdninger til afrikanere som en ressurssvak gruppe som trenger ekstra omsorg fra sterke, hvite, ariske nordmenn.